**Конкурс на тема: „Спасяването на българските евреи – пример за достойнството на един народ“**

СУЕЕ „Св. Константин-Кирил Философ“ – Русе с подкрепата на Регионално управление на образованието – Русе, по случай 10 март – Ден на спасението на българските евреи и почитане паметта на жертвите на Холокоста, организира Регионален конкурс на тема“ „Спасяването на българските евреи – пример за достойнството на един народ“.

Целта на конкурса е да се запази историческата памет, да се съхрани споменът за ужасите на Холокоста жив и учениците да се провокират да търсят нови начини да разкажат за поуките от миналото и да отправят послания за бъдещето.

В конкурса могат да участват ученици от III до XII клас в три възрастови групи, както следва:

* първа възрастова група – III и IV клас;
* втора възрастова група – V – VII клас;
* трета възрастова група – VIII – XII клас.

Категориите за участие са три:

* есе/доклад/разказ;
* презентация/електронна книжка;
* рисунка.

Подробности за конкурса – примерни подтеми, изисквания към творбите и важните срокове можете да откриете в приложения РЕГЛАМЕНТ.